id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms nl id id pl id id id id id tr en es sl en ms tr id ms ms id ms en id ms ms hbs_lat id id id id ms es id ms id ms ms sl id id id id id ms en ms id ms id id ms en id ms ms id ms ms ms id id id id id ms ms ms id id id ms id id id id id en id id jv ms id id it es id id en id ms ms ms ms ms ms
Jangkitan Shigella (Syigelosis) - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ditulis oleh Nurul Nazrah Nazarudin Disemak pada 27/11/2019
Fakta Disemak oleh Hello Doktor Medical Panel
Perubahan gaya hidup & remedi rumah
Apakah itu jangkitan shigella?
Jangkitan Shigella (syigelosis) adalah penyakit usus yang disebabkan oleh keluarga bakteria yang dikenali sebagai shigella. Tanda utama jangkitan shigella ialah cirit-birit, yang sering berdarah.
Shigella boleh disebarkan melalui sentuhan langsung dengan bakteria di dalam najis. Sebagai contoh, ini boleh berlaku dalam suasana penjagaan kanak-kanak apabila ahli kakitangan yang mengendalikan kanak-kanak tidak mencuci tangan dengan cukup baik selepas menukar lampin atau membantu kanak-kanak dengan latihan buang air. Bakteria Shigella juga boleh disebarkan dalam makanan yang tercemar atau dengan minum atau berenang di dalam air yang tercemar.
Sejauh manakah lazimnya berlaku jangkitan shigella?
Kanak-kanak berumur antara 2 dan 4 paling berkemungkinan akan mendapat jangkitan shigella. Bilangan kes syigelosis yang dilaporkan setiap tahun kepada Pusat Kawalan dan Pencegahan Penyakit (Centers for Disease Control and Prevention (CDC)) telah berubah sejak beberapa tahun kebelakangan, dari lebih 17,000 sepanjang tahun 1978-2003, kepada paras terendah sebanyak 14,000 pada tahun 2004, kepada hampir 20,000 pada tahun 2007. Sila berbincang dengan doktor anda untuk mendapatkan maklumat lanjut.
Apakah simptom-simptom jangkitan shigella?
Simptom lazim jangkitan shigella adalah:
Tenesmus (desakan yang menyakitkan untuk membuang air walaupun usus kosong)
Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang sesuatu simptom, sila berjumpa dengan doktor anda.
Bilakah saya harus berjumpa dengan doktor saya?
Hubungi doktor anda atau dapatkan penjagaan segera sekiranya anda atau anak anda mengalami cirit-birit berdarah atau cirit birit yang cukup teruk untuk menyebabkan kehilangan berat badan dan dehidrasi. Juga, hubungi doktor anda jika anda atau anak anda mempunyai cirit-birit dan demam 101 F (38 C) atau lebih tinggi.
Apakah yang menyebabkan jangkitan shigella?
Jangkitan berlaku apabila anda secara tidak sengaja menelan bakteria shigella. Ini boleh berlaku apabila anda:
Menyentuh mulut anda. Jika anda tidak membasuh tangan anda dengan baik selepas menukar lampin seorang kanak-kanak yang mempunyai jangkitan shigella, anda mungkin dijangkiti. Sentuhan langsung antara orang dengan orang adalah cara yang paling biasa penyakit itu tersebar
Makan makanan yang tercemar. Orang yang dijangkiti yang mengendalikan makanan boleh menghantar bakteria kepada orang yang memakan makanan. Makanan juga boleh menjadi tercemar jika ia tumbuh dalam kawasan yang mengandungi kumbahan
Menelan air tercemar. Air boleh tercemar sama ada daripada kumbahan atau daripada orang yang mempunyai jangkitan shigella yang berenang di dalamnya
Apa yang meningkatkan risiko saya untuk jangkitan shigella?
Terdapat banyak faktor risiko untuk jangkitan shigella, seperti:
Merupakan anak kecil. Jangkitan shigella adalah perkara biasa pada kanak-kanak berumur antara 2 dan 4 tahun
Menginap dalam perumahan beramai-ramai atau mengambil bahagian dalam aktiviti kumpulan. Sentuhan rapat dengan orang lain akan menyebarkan bakteria dari orang ke orang. Wabak shigella lebih biasa berlaku di pusat penjagaan kanak-kanak, kolam renang komuniti, rumah penjagaan, penjara dan berek tentera
Menetap atau berjalan di kawasan-kawasan yang kurang sanitasi. Orang yang tinggal atau melancong di negara-negara membangun (developing countries) lebih berkemungkinan untuk mendapat jangkitan shigella
Merupakan seorang lelaki gay yang aktif melakukan seks. Lelaki yang mempunyai hubungan seks dengan lelaki berisiko tinggi kerana aktiviti oral-anal langsung atau tidak langsung
Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.
Bagaimanakah jangkitan shigella didiagnosis?
Banyak jenis kuman yang boleh menyebabkan cirit-birit, jadi mengenal pasti sebab akan membantu menentukan rawatan. Penyedia penjagaan kesihatan (Healthcare providers) boleh meminta ujian makmal dilakukan untuk mengenal pasti Shigella dalam najis orang yang dijangkiti. Makmal ini juga boleh membuat ujian khas untuk menentukan antibiotik mana, jika ada, adalah yang terbaik untuk merawat jangkitan.
Bagaimanakah jangkitan shigella dirawat?
Jangkitan Shigella biasanya berlangsung dalam lima hingga tujuh hari. Menggantikan cecair yang hilang dari cirit-birit mungkin merupakan satu-satunya rawatan yang anda perlukan, terutamanya jika kesihatan umum anda baik dan jangkitan shigella anda adalah ringan.
Elakkan pengambilan ubat untuk merawat cirit-birit, seperti loperamide (Imodium) atau atropine (Lomotil), kerana ubat-ubat tersebut boleh membuat keadaan anda menjadi lebih teruk.
Untuk jangkitan shigella yang teruk, antibiotik mungkin memendekkan tempoh penyakit. Walau bagaimanapun, beberapa bakteria shigella telah menjadi bakteria tahan ubat. Oleh itu, adalah lebih baik untuk tidak mengambil antibiotik melainkan jangkitan shigella anda adalah teruk.
Antibiotik juga mungkin diperlukan untuk bayi, orang tua dan orang yang mempunyai jangkitan HIV, dan juga dalam keadaan di mana terdapat risiko yang tinggi untuk menyebarkan penyakit.
Penggantian cecair dan garam
Bagi orang dewasa yang umumnya sihat, air minuman mungkin cukup untuk mengatasi kesan dehidrasi akibat cirit-birit.
Kanak-kanak mungkin mendapat manfaat daripada larutan rehidrasi oral, seperti Pedialyte, yang boleh didapati di kedai-kedai ubat. Kebanyakan farmasi membawa jenama mereka sendiri.
Kanak-kanak dan orang dewasa yang ternyahhidrat teruk memerlukan rawatan di bilik kecemasan hospital, di mana mereka boleh menerima garam dan cecair melalui vena (intravena), bukannya melalui mulut. Penghidratan intravena memberikan tubuh dengan air dan nutrien penting lebih cepat daripada larutan oral.
Perubahan gaya hidup & remedi rumah
Apakah beberapa perubahan gaya hidup atau remedi rumah yang boleh membantu saya mengatasi jangkitan shigella?
Gaya hidup dan remedi rumah yang berikut mungkin membantu anda mengatasi jangkitan shigella:
Basuh tangan dengan kerap dan teliti
Memerhati dan mengajar kanak-kanak kecil cara mencuci tangan mereka
Buang lampin yang kotor dengan betul
Menyahjangkit (Disinfect) kawasan menukar lampin selepas digunakan
Jangan menyediakan makanan untuk orang lain jika anda mempunyai cirit-birit
Jauhkan anak-anak yang mempunyai cirit-birit dari pusat penjagaan kanak-kanak, kumpulan bermain atau sekolah
Elakkan menelan air dari lopak, tasik atau kolam yang tidak dirawat
Elakkan aktiviti seksual dengan sesiapa yang mengalami cirit-birit atau yang baru sembuh dari cirit-birit
Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.
Hello Health Group tidak menawarkan nasihat perubatan, diagnosis atau rawatan.
Sebelum Ke Luar Negara, Lihat 14 Jenis Vaksin Ini Dulu, Ada Yang Anda WAJIB Ambil!
Ingin Semak Tarikh Vaksin? Ini Info Lengkap Imunisasi Di Malaysia
Ditulis oleh Nurul Nazrah Nazarudin Disemak pada 27/11/2019
Fakta Disemak oleh Hello Doktor Medical Panel
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.